stanford-oval/wikipedia huggingface dataset:
פלסטיק
הערות שוליים

1 2 3 4  Plastics – the Facts 2014/2015 (ארכיון)
↑  Global plastic production from 1950 to 2015 - The Statistics Portal
↑  World Plastics Materials Demand 2015 by Types
1 2  Plastic Item Exports by Country
1 2  תעשיית הפלסטיק בישראל, משרד הכלכלה והתעשייה
↑  תמצית סקירה בנושא האצת הצמיחה של תעשיית הפלסטיק וגומי בישראל עבודה מוזמנת על ידי מנהל תעשיות, משרד הכלכלה
↑  חומרים ותהליכים - טכנולוגיה
↑  שלבים בתהליך ייצור מוצרי פלסטיק
↑  Stephanie Kwolek
↑  זווית-סוכנות ידיעות למדע ולסביבה, כשקרקעית הים מתכסה בפלסטיק, באתר הידען, ‏2023-03-12
1 2  שני אשכנזי, ‏תעשיית הנפט הגלובלית נאבקת על חייה: רוצה להציף את אפריקה בפלסטיק, באתר גלובס, 4 בספטמבר 2020
↑  NBC Nightly News, The Maldives To Ban Single-Use Plastics by 2023, YouTube, ‏8 פברואר 2021
↑  משי אייד וניר כהן, אחרי 51 שנה: גילתה שהחבר מהלימודים הוא אחיה התאום, באתר ynet, 16 בפברואר 2021
1 2 3   אי־פי, מחקר: שמונה מדינות אחראיות ליותר ממחצית מזיהום הפלסטיק הגלובלי, באתר הארץ, 6 בספטמבר 2024
↑  איתי ואן ריין, מיקרו בעיה, באתר זווית | סוכנות ידיעות למדע ולסביבה, ‏26 באוגוסט 2015
↑  https://www.ncbi.nlm.nih.gov/pmc/articles/PMC7308665/ Microplastics Exposure Routes and Toxicity Studies to Ecosystems: An Overview
↑  דר. אסף רוזנטל, ‏מיקרופלסטיק, באתר "הידען", February 05, 2012
↑  מאי שדה, מה אנחנו יודעים על מיקרופלסטיק?, במדור "חדשות מדע" באתר של מכון דוידסון לחינוך מדעי, 23 בפברואר 2022
↑  יהונתן שר, זווית‏, חד פעמי? פלסטיק נמצא בכל מקום - והוא מזיק לגוף שלכם, באתר וואלה, 2 בנובמבר 2021
↑  מערכת וואלה! בריאות‏, אתם נושמים פלסטיק בכמות זהה לכרטיס אשראי בכל שבוע. לאן זה מגיע?, באתר וואלה, 21 ביוני 2023
↑  גלעד ילון, הוכחות לנזק הקטלני של חלקיקי פלסטיק בגוף: "יותר התקפי לב ואירועים מוחיים", באתר ynet, 15 במרץ 2024
| --- | --- |
בקרת זהויות :  NLI: 987007555713005171  BnF: cb119324393 (data)  GND: 4033676-1  LCCN: sh85103153  LNB: 000082000  NDL: 00562564  NKC: ph124105 
פולימר – מקרומולקולה
פיגמנטים
מכונת שיחול
שבבי פלסטיק גולמיים
גומי טבעי
בובה העשויה מצלולואיד
מכונה לייצור בקליט, 1935
מעבדה למחקר ופיתוח בקליט, 1935
טלפון העשוי בקליט, 1931
גרבי ניילון מוצגים בפומבי
גומי סינתטי מגיע למפעל העיבוד, 1941
מצנח ניילון
כרזה ממלחמת העולם השנייה אודות צמיגים מגומי סינתטי
אריג פוליאסטר
סיבי קוולאר המשמשים באפודי מגן
מתקן לאיסוף בקבוקי שתייה מפלסטיק, לשם מחזורם
משאית לפינוי פסולת פלסטיק למפעל המיחזור
אריזות פלסטיק המיועדות למיחזור
"מחזור החיים" של מיקרופלסטיק – ממוצרי פלסטיק שונים, התפרקות לחלקיקים, סחיפה אל הסביבה הימית, משם על בעלי חיים ימיים ומשם לאדם.
סרטון הדגמה כיצד יכול להיווצר מיקרופלסטיק.
קירור רגנרטיבי

קירור רגנרטיבי (באנגלית: Regenerative cooling) הוא שיטה לקירור תא הבעירה של מנוע רקטי, בה הדלק הרקטי עצמו משמש כנוזל הקירור של תא הבעירה. בשיטה זו, על אף החום המוזרם אל הדלק, הוא אינו מתחיל לבעור מכיוון שאינו בא במגע עם המחמצן, הנמצא במכל נפרד. במנוע מקורר רגנרטיבית, הדלק הרקטי מוזרם בצינורות הכרוכים סביב תא הבעירה או נחיר המנוע בשביל לקרר אותו. לאחר מכן, מוזן הדלק הרקטי המחומם לגנרטור גז מיוחד או ישירות לבעירה בתא הבעירה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קרל וילהלם זימנס (Carl Wilhelm Siemens) הציג את רעיון הקירור הרגנרטיבי ב-1857. הראשון שיישם את רעיון זה היה הפיזיקאי הבריטי ג'יימס דיור (James Dewar), שעשה זאת ב-10 במאי 1898 והפך לראשון שהצליח לנזל באופן סטטי מימן. רעיון הקירור הרגנרטיבי הוזכר ב-1903 במאמר של קונסטנטין ציולקובסקי. רוברט גודרד בנה את המנוע המקורר רגנרטיבית הראשון ב-1923, אך דחה את הסכימה כמורכבת מדי.
מנוע הטיל V-2, שהיה החזק ביותר בזמנו עם דחף של כ-25 טונות (245 kN), שנבנה בתכנונו של וולטר תיל (Walter Thiel), היה מקורר רגנרטיבית; צינורות דלק היו מלופפים מסביב לחלק החיצוני של תא הבעירה שלו. תכנון זה לא היה יעיל מכיוון שהוא חייב בעירת אלכוהול מדולל בלחץ תאי נמוך כדי להימנע מהתכת המנוע. מנוע הטיל רדסטון האמריקני נבנה בתכנון זהה.
זרימת חום וטמפרטורה

זרימת החום דרך דופן תא הבעירה גבוהה מאוד; שטף חום (אנ') של  20MW/m^{2} אינו נדיר.
כמות החום שיכולה לזרום לתוך נוזל הקירור תלויה בגורמים רבים, ביניהם הפרש הטמפרטורות בין תא הבעירה לנוזל הקירור, מקדם מעבר החום (אנ'), מוליכות החום של דופן תא הבעירה, מהירות הזרימה בערוצי נוזל הקירור ומהירות הזרימה של הגז בתא הבעירה או הנחיר.
שתי שכבות גבול נוצרות: אחת בגז החם שבתא הבעירה והאחרת בנוזל הקירור שבצינורות.
באופן טיפוסי חלק הארי של הבדל הטמפרטורה בין פנים תא הבעירה ונוזל הקירור מרוכז בשכבת הגבול הגזית מכיוון שבאופן כללי גזים הם מוליכי חום גרועים. שכבת הגבול הזו יכולה להיהרס במהרה אודות לאי-יציבויות בבעירה בתא. דופן התא יכולה להיהרס זמן קצר לאחר מכן.
שכבת הגבול שבערוצי זרימת נוזל הקירור יכולה להיהרס גם אם נוזל הקירור הוא בלחץ תת-קריטי והשכבה רותחת; הגז שנוצר ברתיחת שכבת הגבול יוצר שכבה מבודדת שפוגעת בזרימת החום מתא הבעירה לנוזל הקירור, והטמפרטורה של הדופן עולה מהר מאוד. מרבית המנועים המודרניים נעזרים במשאבות-טורבו שמזרימות את נוזל הקירור בלחץ על-קריטי, מה שפותר את הבעיה הזו.
שיקולים מכניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מסע בין כוכבים: סדרת האנימציה

| --- | --- |

פתיח הסדרה
 מבוסס על:  מסע בין כוכבים: הסדרה המקורית 
 סוגה:  אנימציה, מדע בדיוני
 יוצרים:  ג'ין רודנברי 
 בימוי:  האל סאת'רלנד 
 מדבבים:  ויליאם שאטנר, לנרד נימוי, דפורסט קלי, ג'יימס דוהאן, ג'ורג' טאקיי, נישל ניקולס, מייג'ל בארט
 ארץ מקור:  ארצות הברית 
 שפות:  אנגלית 
 מקום התרחשות:  אנטרפרייז 
 תקופת התרחשות:  המאה ה-23 
 מספר עונות:  2 
 מספר פרקים:  22 
 הפקה
 מפיק:  נורם פרסקוט, לואו שאמר 
 חברת הפקה:  Filmation 
 הפצה:  פרמאונט, נטפליקס 
 אורך פרק:  24 דקות
 שידור
 רשת שידור:  NBC
 רשת שידור בישראל:  נטפליקס
 תקופת שידור מקורית:  15 בספטמבר 1973 – 12 באוקטובר 1974
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: סדרת האנימציה (באנגלית: Star Trek: The Animated Series) היא סדרת טלוויזיה אמריקאית מבית היוצר של ג'ין רודנברי. הסדרה מבוססת על הסדרה המצליחה "מסע בין כוכבים: הסדרה המקורית" ושודרה במקור בין השנים 1973–1974 בערוץ NBC. היא כללה שתי עונות ובסך הכל 22 פרקים. הסדרה זכתה בפרס אמי לסדרות יומיות, מה שהופך אותה לסדרת מסע בין כוכבים הראשונה שזכתה בפרס אמי.
השם של הסדרה, כפי שמופיע במהלך כתוביות הפתיחה, הוא "מסע בין כוכבים" בלבד. התוספת "סדרת האנימציה" מקובלת לשם נוחות על־מנת להבדיל אותה משאר הסדרות.
עם ההתעניינות ההולכת וגוברת בשידורים החוזרים הגיע הרעיון לארגן כנס חובבים שיוקדש ל"מסע בין כוכבים", כלומר אירוע שבו יוקרנו פרקים נבחרים, יימכרו מוצרים הקשורים לסדרה והשיא יהיה פגישה עם חלק מהיוצרים והשחקנים.
בינואר 1972 הדבר יצא לפועל והמארגנים ציפו שמספר המשתתפים יהיה בסדר גודל של כמה עשרות אנשים, 300 במקרה הטוב. הם לא היו ערוכים לקלוט את אלפיים המעריצים שהתייצבו במקום. כאשר נערך כנס נוסף שנה לאחר מכן, בתחילת 1973, הם נערכו לקבלת קהל של אלפיים איש, אליו הגיעו יותר מ־6,000. (ושוב, שנה מאוחר יותר, כשנערכו ל־6,000, המספר עבר את ה־10,000).
בפרמאונט הביטו במתרחש בשביעות רצון, הקשיבו לדרישת הקהל להחיות את הסדרה ולמרות זאת לא נקטו פעולה ממשית. חששם היה שמדובר באופנה חולפת ועד שיספיקו להרים הפקה מחודשת הדרישה תיעלם. מי שלא חשש להשקיע היו מספר אולפני הנפשה שפנו לרודנברי ולפרמאונט בהצעות ליצור גרסה מצוירת של הסדרה שתשודר בימי שבת בשעות הבוקר. רודנברי היה מודאג שמא המגבלות הכרוכות בשידור בשעה מוקדמת יפגעו ברוח הסדרה (שידור סדרה מצוירת בשעת ערב, שעת צפיית שיא, היה בחזקת עוד חזון למועד). נראה שזו הסיבה שבגללה העסקה שהציעו "אולפני פילמיישן" (Filmation) - שהעניקה לו חופש אמנותי מוחלט - זכתה להתממש.
מרביתו של צוות הסדרה המקורית, הן שחקנים והן כותבים, גויס להשתתף בסדרה המצוירת. אך האיחוד מחדש לא נמשך זמן רב מדי - עם תחילת העונה השנייה הסדרה נדונה לאותו גורל כמו קודמתה ובוטלה בטרם עת.
חוזה של שחקני-קול כולל בדרך-כלל תשלום עבור 2 עד 3 תפקידים ולכן כמעט כל דמויות המשנה דובבו על ידי השחקנים הראשיים.
מחווה לרגל 50 שנה

במסגרת אירועי קומיק-קון 2023, הודיעה הפקת הזיכיון על הפקת "מסע בין כוכבים: מסעות קצרים מאוד", חמישה קטעי אנימציה קצרים בסגנון האנימציה שאפיין את הסדרה המצוירת, שבהם יככבו כמדובבים שחקנים שגילמו דמויות שונות בזיכיון לאורך השנים, בין השאר ג'ונתן פרייקס כוויליאם רייקר, דאג ג'ונס כסארו וארמין שימרמן כקווארק. את הפרקים כתב קספר קלי, שעבד לפני כן על "מסע בין כוכבים: מסעות קצרים", ומוכר בעיקר כיוצרו של הסרט הוויראלי הקצר "יותר מדי טבחים"(אנ').
הערות שוליים

↑  James Whitbrook, Star Trek Celebrates 50 Years of Animation With Retro Takes on Iconic Heroes, July 22, 2023, Gizmodo
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
| --- | --- |
בקרת זהויות :  NLI: 987007364988905171  LCCN: n86066824  VIAF: 175424553   WorldCat (עם VIAF): 175424553 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
קפטן פלאנט

| --- | --- |

 סוגה:  הנפשה לילדים
 יוצרים:  טד טרנר 
 ארץ מקור:  ארצות הברית
 שפות:  אנגלית 
 מספר עונות:  6
 מספר פרקים:  113
 הפקה
 חברת הפקה:  DIC Entertainment 
 הפצה:  Turner Program Services 
 אורך פרק:  30 דקות.
 שידור
 רשת שידור:  TBS
 רשת שידור בישראל:  הערוץ הראשון
 תקופת שידור מקורית:  15 בספטמבר 1990 – 11 במאי 1996
 קישורים חיצוניים
 אתר
 דף התוכנית ב-IMDb
 
קפטן פלאנט (באנגלית: Captain Planet and the Planeteers) היא סדרת טלוויזיה מונפשת, אשר נוצרה כדי לקדם את נושאי איכות הסביבה. הסדרה בת 113 הפרקים הופקה לטלוויזיה בשנים 1990–1993 על ידי TBS Productions ו־DiC, ובשנים 1993–1996 על ידי האנה-ברברה. בישראל שודרה הסדרה לראשונה בערוץ הראשון בשנות התשעים. הסדרה עוסקת גם בנושאים פחות פופולריים בתוכניות ילדים, כגון איידס וגזענות.
תקציר העלילה

גאיה, אלת האדמה, מתעוררת מתרדמת ארוכה כתוצאה מהפעילות האנושית ההורסת את כוכב הלכת. מתוך ההבנה שהנזק כבר נרחב, יוצרת גאיה חמש טבעות קסם, לכל אחת מהן הכוח לשלוט ביסוד מסוים של הטבע. גאיה שולחת את הטבעות לחמישה בני נוער מרחבי כדור הארץ: קוואמי (מיבשת אפריקה) עם כוח האדמה, ווילר (מאמריקה הצפונית) עם כוח האש, לינקה (מאירופה) עם כוח הרוח, גי (מאסיה) עם כוח המים ומאטי (דרום אמריקה) עם כוח הלב.
חמשת בני הנוער הללו מכונים "הפלאנטירס" והם קיבלו על עצמם את המשימה להגן על כדור הארץ מאסונות אקולוגים. בעזרת החזיונות של גאיה, החבורה מסוגלת לדעת היכן עומד להתרחש האסון האקולוגי הבא ולהגיע לשם בזמן על מנת למנוע זאת. החמישה עובדים היטב כצוות, ולומדים להכיר אחד את עולמו של השני.
במצבים בהם הפלאנטירס לא יכולים לטפל בבעיה בעצם, הם מסוגלים בעזרת טבעות הקסם שלהם לזמן את קפטן פלאנט. קפטן פלאנט הוא גיבור-על בעל עור כחול מוכסף ושיער בצבע ירוק. הוא לובש כפפות אדומות, מגפיים אדומים, מכנסונים קצרים אדומים, וכתפייה אדומה, עם סמל של גלובוס בצבע צהוב על חזהו. כמו גיבורי-על רבים, יש לו חוזק על-אנושי והוא מסוגל לעוף. לאחר שהוא מציל את היום, קפטן פלאנט חוזר אל תוך חמש טבעות הקסם של הפלאנטירס, לא לפני שהוא מזכיר לצופים את המסר של הפרק ואת משפט המפתח שלו, "הכוח בידכם!"
מול החמישה וקפטן פלאנט עומדים אויבים שמזהמים את הסביבה, לא רק לשם רווח אלא גם מתוך רצון לעשות מעשים רעים. לאחר שמובסים על ידי הילדים הם מנסים לחבל בהם על ידי תחבולות שונות. ולאחר שהם מובסים פעם אחר פעם על ידי קפטן פלאנט חמשת האויבים המובילים של החבורה יוצרים "נבל על" משלהם- קפטן זיהום להילחם בקפטן פלאנט. למרות האויבים החזקים שלהם הילדים וקפטן פלאנט מצליחים להביס את אויבם ולהציל את העולם מזיהום.
דמויות > הגיבורים

גאיה (מדובבת על ידי וופי גולדברג בעונות 1–3, ועל ידי מרגו קידר בעונות 4–6) - אלת האדמה אשר שולחת חמש טבעות קסם לחמישה צעירים נבחרים מיבשות שונות ברחבי העולם. לארבע מהטבעות יש את הכוח לשלוט בארבעת היסודות (מים, אש, אדמה ואוויר) והטבעת החמישית שולטת בלב. גאיה הייתה בתרדמת במשך כל המאה ה-20 וכאשר היא התעוררה היא נדהמה לראות שהעולם מזוהם יותר מתמיד.
קפטן פלנט (מדובב על ידי דייוויד קובורן) - גיבור-על בעלת עור כחול ותספורת מאלט אשר מסוגל לעוף ובעל חוזק על אנושי. קפטן פלאנט מסור למלחמה בהרס הסביבתי ולהצלת כדור הארץ.
דמויות > הגיבורים > הפלאנטירס

על הפלאנטירס מוטלת המשימה לסייע להגן על כדור הארץ מפני אסונות סביבתיים וכמו כן הם חותרים לחנך את האנושות כיצד להגן על הסביבה. הפלנטירים מסוגלים לזמן את גיבור העל קפטן פלאנט באמצעות טבעות הקסם שלהם.
קוואמי (מדובב על ידי לוואר ברטון) - הגיע במקור מיבשת אפריקה. טבעת הקסם של קוואמי מאפשרת לו לשלוט בכוח האדמה.
וילר (מדובב על ידי ג'ואי דדיו) - הגיע במקור מיבשת אמריקה הצפונית - מהעיר ברוקלין אשר בארצות הברית. טבעת הקסם של ווילר מאפשרת לו לשלוט בכוח האש.
לינקה (מדובבת על ידי קאת' סאוסי) - בעונות 1–3 נאמר שהיא הגיע במקור מברית המועצות ובעונות 3–6 נאמר שהיא הגיעה במקור ממזרח אירופה. טבעת הקסם של לינקה מאפשרת לה לשלוט בכוח האוויר.
גי (מדובבת על ידי ג'ניס קאוואי) - הגיעה במקור מיבשת אסיה. טבעת הקסם של גי מאפשרת לה לשלוט בכוח המים.
מא-טי (מדובב על ידי סקוט מנוויל) - הגיע במקור מברזיל שביבשת אמריקה הדרומית. טבעת הקסם של מא-טי מאפשרת לו לשלוט בכוח הלב. למא-טי יש קוף מחמד מסוג קוף עכביש שמתלווה אליו לכל מקום. מא-טי הוא אדם אמפתי ואכפתי ויש לו את היכולת לתקשר עם בעלי חיים.
דמויות > הנבלים

הוגיש גרידלי (מדובב על ידי אדוארד אסנר) - איש עסקים המנצל משאבי טבע למטרות רווח, עם מעט התחשבות בהשלכות הסביבתיות. מייצג את הסכנות של צריכת יתר ותאוות בצע. לרוב הוא ממוקד בזיהום ובכריתת יערות ברחבי העולם.
ריגר (מדובב על ידי ג'ון רצנברגר) - העוזר הראשי של גרידלי.
ורמיניוס סקאם (מדובב על ידי ג'ף גולדבלום בעונה 1, ועל ידי מאוריס להמארץ' בעונה 2–5) - מוטנט דמוי חולדה אשר ממוקד בהפצת מחלות וזיהומים. מייצג בין היתר את הסכנות הטמונות בצריכת סמים.
ד"ר ברברה "באבס" בלייט (מדובבת על ידי מג ראיין בשנים 1990–1991, ועל ידי מרי קיי ברגמן בשנים 1992–1996) – מדענית מטורפת שעורכת ניסויים מסוכנים וגורמת באופן תדיר להפצת חומרים מזהמים רעילים. המחצית השמאלית של פניה מצולקת ומוסתרת באמצעות שערה. מייצגת את הסכנות הטמונות בפיתוח בלתי מבוקר של טכנולוגיות וביצוע ניסויים מדעיים שאינם אתיים.
דיוק נוקם (מדובב על ידי דין סטוקוול בעונות 1–3, ועל ידי מאוריס להמארץ' בעונות 4–5) - מוטנט רדיואקטיבי ענק וצהוב בעל עור סלעי המייצג את הסכנות הטמונות בשימוש לרעה בכוח גרעיני.
לד-סוט (מדובב על ידי פרנק ולקר) - העוזר הראשי של דיוק ניוקם.
לוטן פלנדר (מדובב על ידי ג'יימס קובורן בעונות 1–3, ועל ידי אד גילברט בעונות 4–6) - איש עסקים מושחת הממוקד ביצירת רווחים על ידי הרס הסביבה הטבעית. ממוקד לרוב בכריתת עצים בלתי חוקית, בציד בלתי חוקי ופעילויות אחרות אשר גורמת נזק רב לסביבה הטבעית. מייצג את הסכנות בביצוע פעולות עסקיות שאינן אתיות.
סליי סלאדג' (מדובב על ידי מרטין שין בעונות 1–3, ועל ידי ג'ים קאמינגס בעונות 4–5) - אדם חסר מצפון אשר ממוקד בפיזור בלתי חוקי של פסולת רעילה באזורים שונים בטבע. מנסה כל העת למקסם רווחים על חשבון הסביבה. מייצג את הסכנות הטמונות באדישות ובחשיבה לטווח הקצר.
זארם (מדובב על ידי סטינג בשנים 1990–1992, על ידי דייוויד וורנר ב-1992, ועל ידי מלקולם מקדואל בשנים 1993–1995) - בעבר אל אדמה שהפך לנבל שגורם לכאוס והרס רב ברחבי העולם. מנסה לרוב לגרום לבני האדם לנצל את כל המשאבים של כדור הארץ.
האחים סופר מריו (סדרת טלוויזיה)

| --- | --- |
סמליל התוכנית עם דמותו של מריו
סמליל התוכנית עם דמותו של מריו
 מבוסס על:  האחים סופר מריו 
 סוגה:  סדרת אנימציה לילדים
 יוצרים:  DiC Entertainment Saban Entertainment
 בימוי:  דן ריבה 
 שחקנים:  לו אלבאנו (מריו)  דני וולס (לואיג'י) 
 מדבבים:  לו אלבאנו (מריו) ג'ון סטוקר (טואוד) ג'יני אליאס (הנסיכה פיץ') דני וולס (לואיג'י) הארווי אטקין (באוזר) 
 מדבבים בעברית:  יואב צפיר רן גואטה נעמה שפירא שי זורניצר עידו מוסרי
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  52 
 הפקה
 אורך פרק:  22 דק' 
 שידור
 רשת שידור:  NBC (ארצות הברית)
 רשת שידור בישראל:  ערוץ 2 ערוץ הילדים (שידורים חוזרים) ערוץ ג'וניור (שידורים חוזרים)
 תקופת שידור מקורית:  4 בספטמבר 1989 – 1 בדצמבר 1989 
 קישורים חיצוניים
 דף התוכנית ב-IMDb
 
האחים סופר מריו (באנגלית: !The Super Mario Bros. Super Show, בתרגום חופשי: "מופע-העל של האחים סופר מריו") היא סדרת אנימציה ולייב אקשן אמריקאית בת 65 פרקים שהופקה בשנת 1989, המבוססת על משחקי הווידאו "האחים סופר מריו" ו"האחים סופר מריו 2" של חברת נינטנדו. הסדרה שודרה בישראל בדיבוב לעברית בערוץ 2 בתחילת שנות התשעים. פסקול הסדרה הופק על ידי חיים סבן ושוקי לוי.
תקציר העלילה

כל פרק אורך כ-20 דקות ומחולק לשני חלקים: החלק הראשון הוא מערכון מצולם שבו מריו (קפטן לו אלבנו) ולואיג'י (דני וולס) מארחים אצלם כוכב אורח מיוחד בכל פרק. בחלק השני מוצג פרק מצויר של עלילות האחים סופר מריו, או אחד מ-13 הפרקים של הסדרה "האגדה של זלדה" המבוססת על המשחק בעל אותו שם.
דמויות > האחים סופר מריו

לו אלבנו - מריו (דיבוב ומערכונים)
דני וולס - לואיג'י (דיבוב ומערכונים)
ג'יני אליאס - הנסיכה טואודסטול (דיבוב)
ג'ון סטוקר - פטריון (במקור: טואוד; דיבוב)
הארווי אטקין - המלך קופה (באוזר; דיבוב)
דמויות > האגדה של זלדה

ג'ונתן פוטס - לינק
סינדי פרסטון - הנסיכה זלדה
לן קרלסון - גאנון
רולין פוקס - המלך הרקיניאן
אלין סטיוארט קוסט - משולש הכוח
אליזבת האנה - משולש החכמה
פאולינה גיליס - פיה
דיבוב עברי

בגרסה העברית רק קטעי האנימציה של סופר מריו דובבו לעברית בעוד קטעי הלייב אקשן שודרו באנגלית עם תרגום לעברית.
יואב צפיר - מריו
רן גואטה - לואיג'י
נעמה שפירא - הנסיכה
שי זורניצר - פטריון
עידו מוסרי - המלך קופה
סדרות המשך

שנה לאחר סיום הסדרה נוצרה סדרת המשך בשם "הרפתקאות האחים סופר מריו 3" המבוססת על "האחים סופר מריו 3" אשר ארכה 26 פרקים, שנה לאחר מכן נוצרה סדרת המשך נוספת בשם "סופר מריו וורלד" המבוססת על משחק בעל אותו שם אשר ארכה 13 פרקים.
שתי הסדרות שודרו בשנות ה-90 בערוץ הילדים בתרגום לעברית.
שירים

בגרסה המקורית ישנם שני שירים:
"The Mario Rap" - שיר הפתיחה של הסדרה, הולחן על ידי שוקי לוי, ושרים אותו לו אלבנו ודני וולס. השיר הושמע שוב בפתיח קטעי האנימציה של "סופר מריו".
"Do the Mario" - שיר הסיום של הסדרה, לאחר שמריו, לואיג'י והאורח של הפרק אומרים "ועד לפעם הבאה, רקדו את המריו" מראים את מריו האמיתי רוקד במסך אנימציה.
שני השירים הוצאו מגרסת הדיבוב העברי בעוד שחלק מהפתיח של הגרסה המקורית נראתה גם בפתיח וגם בסיום.
הערות שוליים

↑  McDonald, Marlon (10 ביולי 2015). "This Man Is Responsible for (Nearly) All of Your 80s/90s Kid's Show Memories, and You've Probably Never Even Heard of Him..." Movie Pilot. אורכב מ-המקור ב-10 באוגוסט 2017. נבדק ב-24 ביוני 2017. {{cite news}}:  (עזרה)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי |  |
| סדרות משחקי ספין-אוף | דונקי קונג (אנ') • לואיג'י (אנ') • ואריו (אנ') • יושי (אנ') • מריו נגד דונקי קונג |  |
| מדיות נוספות | סרט לייב-אקשן • סרט אנימה (אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין (אנ') • קופלינגים (אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
| --- | --- |
בקרת זהויות :  LCCN: no2010159739  VIAF: 182562902   WorldCat (עם VIAF): 182562902
ג'יימס בונד ג'וניור

| --- | --- |

 סוגה:  סדרת ריגול, סדרת הרפתקאות טלוויזיונית, סדרת טלוויזיה קומית 
 ארץ מקור:  ארצות הברית 
 מספר עונות:  1 
 מספר פרקים:  65 
 הפקה
 מוזיקה:  דניס צ'. בראון 
 אורך פרק:  30 דק' 
 שידור
 רשת שידור:  סינדיקציית שידור 
 תקופת שידור מקורית:  16 בספטמבר 1991 – 2 במרץ 1992 
 קישורים חיצוניים
 דף התוכנית ב-IMDb
 
ג'יימס בונד ג'וניור (באנגלית: James Bond Jr.) היא סדרת טלוויזיה מונפשת אמריקאית. הסדרה אשר הייתה סדרת ספין-אוף בזיכיון ג'יימס בונד התמקדה בהרפתקאות האחיין המתבגר של הסוכן החשאי הבריטי הנודע ג'יימס בונד.
הסדרה שודרה במקור במשך עונה אחת בלבד בין ספטמבר 1991 עד דצמבר 1991 וכללה 65 פרקים בסך הכל. זו הייתה סדרת הטלוויזיה המלאה הראשונה שהופקה אי פעם על בסיס הזיכיון של ג'יימס בונד.
תקציר העלילה

ג'יימס בונד ג'וניור הוא תלמיד בפנימיה היוקרתית אקדמיית וורפילד. לאורך הסדרה ג'יימס בונד ג'וניור נאלץ לסכל יחד עם חבריו את התוכניות של ארגון הפשע S.C.U.M., אשר מבוסס במידה רבה על ארגון הפשע ספקטר.
דמויות > הטובים

ג'יימס בונד ג'וניור - הפרוטגוניסט של הסדרה. ג'יימס בונד ג'וניור הוא אחיינו המתבגר של הסוכן החשאי הנודע ג'יימס בונד. הוא לומד בפנימיית וורפילד ובזמנו החופשי ממוקד בסיכול תוכניותיהם של ארגון הפשע S.C.U.M.‏
הוראס "IQ" בוטרויד השלישי - תלמיד מבריק ונכדו של Q אשר בדומה לסבו, ממוקד בפיתוח גאדג'טים שימושיים אשר משמשים את ג'יימס בונד ג'וניור וחבריו במשימותיהם.
טרייסי מילבנקס - בתו של מנהל פנימיית אקדמיית וורפילד וידידה קרובה של ג'יימס בונד ג'וניור. טרייסי היא נערה אינטליגנטית, אמיצה, והיא לעיתים קרובות מעורבת בהרפתקאות של החבורה.
גורדו לייטר - בנו של סוכן ה-CIA פליקס לייטר. גורדו הוא החבר הכי טוב של ג'יימס בונד ג'וניור.
פיבי פרגוט - החברה הכי טובה של טרייסי.
טרוור - תלמיד עשיר ויהיר בפנימיית אקדמיית וורפילד אשר מנסה כל העת לסבך את ג'יימס בונד ג'וניור בצרות.
המנהל ברדפורד מילבנקס - המנהל של פנימיית אקדמיית וורפילד ואביה של טרייסי.
ברטון "באדי" מיטשל - סוכן FBI לשעבר ומורה להתעמלות של בפנימיית אקדמיית וורפילד.
דמויות > הרעים

רבים מהנבלים בסדרה הם צאצאים של הנבלים הקלאסיים בזיכיון בונד, או דמויות שנוצרו בהשראת הנבלים הקלאסיים.
סקאמלורד - המנהיג המסתורי של ארגון S.C.U.M.
מלתעות - נבל בעל שיני פלדה.
ד"ר דירינג' - מדען מטורף עם אובססיביה לחומרים רדיואקטיביים.
אודג'וב - בעל כובע חד כתער.
ברבלה - מפתחת גוף חזקה וערמומית.
ד"ר נו - נבל בעל עור ירוק.
גולדי פינגר - אחייניתו של הנבל הקלאסי גולדפינגר. בעלת אובססיה לזהב.
וולקר די פלאנק - פיראט אשר עוסק בפעילויות לא חוקיות שונות.
מיס פורצ'ן - פושע אריסטוקרט עשיר.
הזיקית - פושע משנה צורה.
התולעת - פושע היפוכונדר אשר נמנע מאור השמש.
הערות שוליים

↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 440–442. ISBN 978-1476665993.
↑  James Bond Jr BBC "James Bond Jr – the TV Series". BBC. 30 באפריל 2001. נבדק ב-6 ביוני 2011. {{cite web}}:  (עזרה)
הארלם גלובטרוטרס (סדרת טלוויזיה)

| --- | --- |

 סוגה:  אנימציה
 יוצרים:  ויליאם האנה, ג'וזף ברברה 
 שחקנים:  אדי אנדרסון  סטו גיליאם  דוז באטלר  סקטמן קרוצ'ס  ריצ'ארד אלקינס  רוברט דוקווי  דון מסיק 
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  22
 הפקה
 מפיק:  ג'וזף ברברה, ויליאם האנה 
 חברת הפקה:  האנה-ברברה 
 הפצה:  CBS מדיה ונצ'רס 
 אורך פרק:  30 דקות
 שידור
 רשת שידור:  CBS 
 רשת שידור בישראל:  ערוץ המזרח התיכון
 תקופת שידור מקורית:  1970–1973
 קישורים חיצוניים
 דף התוכנית ב-IMDb
 
הארלם גלובטרוטרס (באנגלית: The Harlem Globetrotters) היא סדרת אנימציה בת 22 פרקים שהופקה לטלוויזיה בין השנים 1970 ל-1973. הסדרה שודרה בערוץ המזרח התיכון בשנות ה-80 של המאה ה-20.
הסדרה מתמקדת בהרפתקאותיהם של קבוצה כדורסל, המאמנת שלהם והכלב שלהם אשר במקביל למשחקי הכדורסל הם פותרים תעלומות בזמנם החופשי.
ב-1979 הופקה סדרת בת לסדרה זו בשם "להטוטני הכדורסל" בה ניתנו לשחקני הקבוצה כוחות על.
הסדרה מבוססת על קבוצת הכדורסל "הארלם גלובטרוטרס".
ראו גם

להטוטני הכדורסל